open-index/open-wikipedia-markdown huggingface dataset:
คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ

**คณะวิทยาศาสตร์ประยุกต์ [[มหาวิทยาลัยเทคโนโลยีพระจอมเกล้าพระนครเหนือ]]** มีวัตถุประสงค์ที่จะผลิตบัณฑิตที่มีคุณภาพ ทั้งในระดับปริญญาบัณฑิต และบัณฑิตศึกษา ในสาขาวิทยาศาสตร์และเทคโนโลยีตรงตามความต้องการของอุตสาหกรรม และการให้บริการวิชาการในรูปแบบต่างๆที่เหมาะสม บริการการสอนวิทยาศาสตร์ในหมวดวิชาทั่วไป แก่นักศึกษาทั้งในคณะและนอกคณะ ดำเนินการวิจัยพัฒนาองค์ความรู้ และประยุกต์ใช้ในอุตสาหกรรม พร้อมทั้งส่งเสริมและสนับสนุนกิจกรรมศิลปวัฒนธรรมของชาติ

## ประวัติ
คณะวิทยาศาสตร์ประยุกต์ มีจุดเริ่มต้นมาจากภาควิชาคณิตศาสตร์ และภาควิชาวิทยาศาสตร์ ซึ่งจัดตั้งขึ้นเมื่อ พ.ศ. 2522 ในคณะครุศาสตร์อุตสาหกรรมและวิทยาศาสตร์

ต่อมาภาควิชาทั้งสองได้เปิดรับนักศึกษาในสาขาวิชาเคมีอุตสาหกรรม สาขาวิชาสถิติประยุกต์ และสาขาวิชาวิทยาการคอมพิวเตอร์ประยุกต์ รวมทั้งให้บริการวิชาพื้นฐานคณิตศาสตร์และวิทยาศาสตร์ ให้แก่นักศึกษาคณะต่าง ๆ ภายในสถาบัน ทำให้ภาระงานของภาควิชาทั้งสองเพิ่มมากขึ้น

ทางสถาบันจึงเล็งเห็นความจำเป็นที่จะยกฐานะให้เป็นคณะอย่างเป็นทางการ คณาจารย์ของภาควิชาทั้งสองจึงได้ร่วมมือกันจัดตั้งคณะวิทยาศาสตร์ประยุกต์ จนกระทั่งได้รับอนุมัติเมื่อวันที่ 14 พฤษภาคม พ.ศ. 2531 และได้แยกตัวออกจากคณะครุศาสตร์อุตสาหกรรมและวิทยาศาสตร์

## หน่วยงาน
* สำนักงานคณบดี
* ภาควิชาคณิตศาสตร์ประยุกต์
* ภาควิชาฟิสิกส์อุตสาหกรรมและอุปกรณ์การแพทย์
* ภาควิชาเคมีอุตสาหกรรม
* ภาควิชาวิทยาการคอมพิวเตอร์และสารสนเทศ
* ภาควิชาสถิติประยุกต์
* ภาควิชาเทคโนโลยีอุตสาหกรรมเกษตร อาหาร และสิ่งแวดล้อม
* ภาควิชาเทคโนโลยีชีวภาพ
* สโมสรนักศึกษาคณะวิทยาศาสตร์ประยุกต์

## หลักสูตรการศึกษา
คณะวิทยาศาสตร์ประยุกต์ ได้จัดการศึกษาระดับปริญญาตรี 4 ปี จำนวน 10 หลักสูตร ระดับปริญญาตรีต่อเนื่อง 2-3 ปี จำนวน 3 หลักสูตร ระดับปริญญาโท จำนวน 7 หลักสูตร และปริญญาเอก จำนวน 3 หลักสูตร ดังต่อไปนี้

## แหล่งข้อมูลอื่น
* มหาวิทยาลัยเทคโนโลยีพระจอมเกล้าพระนครเหนือ
* คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ 
* สโมสรนักศึกษาคณะวิทยาศาสตร์ประยุกต์  

พระจอมเกล้าพระนครเหนือ
หมวดหมู่:หน่วยงานในมหาวิทยาลัยเทคโนโลยีพระจอมเกล้าพระนครเหนือ
ไซออน

**ไซออน** อาจหมายถึง
* อุทยานแห่งชาติไซออน (Zion) อุทยานแห่งชาติในสหรัฐอเมริกา
* ไซออน (รถยนต์) (Scion)
* ไซออน (โทรศัพท์เคลื่อนที่) (Cyon)
* ไซออน (คอมพิวเตอร์) (Psion)
* โปแลนด์ไซออน (Poland Zion)
ความเป็นอิสระ (ทฤษฎีความน่าจะเป็น)

ในทฤษฎีความน่าจะเป็น เหตุการณ์ A และ B เรียกว่า **เป็นอิสระต่อกัน** ก็ต่อเมื่อการเกิดเหตุการณ์หนึ่งไม่ได้ทำให้ความน่าจะเป็นที่อีกเหตุการณ์หนึ่งจะเกิดขึ้นเปลี่ยนแปลงไป ตัวอย่างเช่น
* เหตุการณ์ที่จะทอดลูกเต๋าได้เลข 6 ในการทอดครั้งแรก และเหตุการณ์ที่จะได้เลข 6 ในการทอดครั้งที่สองนั้น *เป็นอิสระต่อกัน*
* แต่เหตุการณ์ที่จะทอดให้ลูกเต๋าได้เลข 6 ในการทอดครั้งแรก และเหตุการณ์ที่ผลรวมของการทอดลูกเต๋าทั้งสองครั้งออกมาเป็น 8 นั้น *ไม่เป็นอิสระต่อกัน*

หมวดหมู่:ทฤษฎีความน่าจะเป็น
สเตเฟนี เมเยอร์

**สเตเฟนี เมเยอร์** () นามสกุลเดิม มอร์แกน เกิดเมื่อวันที่ 24 ธันวาคม ค.ศ. 1973 ที่เมืองฮาร์ตเฟิร์ด รัฐคอนเนทิคัต เป็นนักเขียนชาวอเมริกัน เธอสำเร็จการศึกษาจากมหาวิทยาลัยบริแกมยัง ในโพรโว รัฐยูทาห์ และได้รับวุฒิปริญญาตรีในสาขาวิชาภาษาอังกฤษเมื่อปี ค.ศ. 1997

สเตเฟนี เมเยอร์เป็นเจ้าของนิยายขายดี ชุด*Twilight* ที่เป็นเรื่องราวความสัมพันธ์ระหว่างหญิงสาวที่ชื่อ เบลลา สวอน กับแวมไพร์ เอ็ดเวิร์ด คูลเลน หนังสือชุด *Twilight* มียอดขายมากกว่า 70 ล้านเล่มทั่วโลก นอกจากนี้ *[[แรกรัตติกาล|Twilight]]* ยังถือเป็นผลงานที่ได้รับการแปลมาแล้วกว่า 37 ภาษาทั่วโลก และยังมีการนำมาสร้างเป็นภาพยนตร์เรื่อง *[[แวมไพร์ ทไวไลท์]]* ออกฉายในสหรัฐอเมริกาเมื่อ 21 พฤศจิกายน ค.ศ. 2008 เธอยังเขียนบทประพันธ์นิยายวิทยาศาสตร์เรื่อง *The Host*

## อ้างอิง

## แหล่งข้อมูลอื่น

* Stephenie Meyer's official website
* The Twilight Series's official website 
* Exclusive Stephenie Meyer video & interview 
* 
* Cover art and reviews of each Twilight novel 

หมวดหมู่:นักเขียนชาวอเมริกัน
หมวดหมู่:บุคคลจากฮาร์ตเฟิร์ด
หมวดหมู่:บุคคลจากฟีนิกซ์
อะนิวเดย์

**อะนิวเดย์** อาจหมายถึง
* *[[อะนิวเดย์...]]* มหรสพของเซลีน ดิออนที่ลาสเวกัส ในปี พ.ศ. 2546 - 2550
* *[[ไลฟ์อินลาสเวกัส - อะนิวเดย์...]]* ดีวีดี, บลูเรย์ บันทึกการแสดงมหรสพชุด *[[อะนิวเดย์...]]* ของเซลีน ดิออน 
* *อะนิวเดย์* อัลบั้มเพลงของ Sinamore
* *[[อะนิวเดย์... ไลฟ์อินลาสเวกัส]]* อัลบั้มบันทึกการแสดงสดของเซลีน ดิออน ในปี พ.ศ. 2547 
* "อะนิวเดย์ (เดอะไวร์อิอีโสด)" ตอนหนึ่งของละครชุดโทรทัศน์เรื่อง *เดอะไวร์* 
* อะนิวเดย์ เพลงของดิโอลิเวอร์ เทรเมอร์ คอนโทรล
ยุกต์ ส่งไพศาล

**ยุกต์ ส่งไพศาล** (เกิด 12 พฤศจิกายน พ.ศ. 2531) ชื่อเล่น **สน** เป็นนักแสดง นายแบบ พิธีกรชาวไทย เข้าสู่วงการจากการแสดงใน MV “ผู้ชายใจเย็น” - โฟร์-มด และมีชื่อเสียงจากละครเรื่องแรก แก้วล้อมเพชร ในบท “ชีวิน” เขาเคยเป็นนักแสดงสังกัดค่าย เอ็กแซ็กท์ ปัจจุบันเป็นนักแสดงของค่าย BeOnCloud

## ประวัติ
ยุกต์ เกิดเมื่อวันที่ 12 พฤศจิกายน พ.ศ. 2531 เป็นบุตรคนโตของกัปตันศุภมิตร ส่งไพศาล อาชีพกัปตันแห่งการบินไทย กับนางกรองแก้ว ส่งไพศาล และมีน้องสาวชื่อ ส้ม
 
ยุกต์ สำเร็จการศึกษาระดับประถม, มัธยมศึกษาตอนต้นจากโรงเรียนกรุงเทพคริสเตียนวิทยาลัย และมัธยมปลายจากโรงเรียนเตรียมอุดมศึกษา และระดับปริญญาตรีวิศวกรรมศาสตรบัณฑิต สาขาวิชาวิศวกรรมนาโน (หลักสูตรนานาชาติ) คณะวิศวกรรมศาสตร์ จุฬาลงกรณ์มหาวิทยาลัย

## ผลงาน
### ละครโทรทัศน์

### ภาพยนตร์

### ซิตคอม

### เพลง

### มิวสิกวิดีโอ

### คอนเสิร์ต
* หล่อมากมาก คอนเสิร์ต (2015)
* Shine Bangkok Fancon (2025)
* Shine Macau Fancon (2025)
* Shine SonEuro 1st Fansign in Chongqing (2025)
* 70sBABY BeOnCloud X'mas & New Year Party 2026
* Shine Brazil Fancon (2026)
* Shine Mexico Fancon (2026)
* Shine Italy Fancon (2026)

### ผลงานอื่น ๆ
* ยาสีฟันซิสเท็มมา
* ทวิสตี้ช็อต รสฮอทด็อกกับซอสมะเขือเทศ 
* มินิทเมด พัลพิ
* Tea Tree Kiss
* เดอะ ดิโพลแมท สาทร
* อิชิตัน ทัวร์เจแปนสุดหรู เคียงคู่ 40 ซุปตาร์

## รางวัล

## อ้างอิง


## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2531
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงชายชาวไทย
หมวดหมู่:ชาวไทยเชื้อสายจีน
หมวดหมู่:นักแสดงชายชาวไทยในศตวรรษที่ 21
หมวดหมู่:พุทธศาสนิกชนชาวไทย
อาชญากรรมต่อมนุษยชาติ

**อาชญากรรมต่อมนุษยชาติ** () เป็นการซึ่งกระทำลงโดยไตร่ตรองไว้ก่อน เป็นส่วนหนึ่งของการโจมตีอย่างเป็นระบบหรือเป็นวงกว้าง หรือการโจมตีแบบเอกเทศ ต่อบุคคลพลเรือนคนใด ๆ หรือต่อกลุ่มคนที่ระบุตัวได้ในหมู่ประชากรพลเรือน การดำเนินคดีอาชญากรรมต่อมนุษยชาติเกิดขึ้นครั้งแรกในคดีเนือร์นแบร์ก และนับแต่นั้น การดำเนินคดีอาชญากรรมดังกล่าวก็กลายเป็นหน้าที่ของศาลระหว่างประเทศ เช่น ศาลยุติธรรมระหว่างประเทศ, คณะตุลาการอาญาระหว่างประเทศสำหรับอดีตยูโกสลาเวีย, และศาลอาญาระหว่างประเทศ แต่การดำเนินคดีโดยศาลในประเทศก็มีบ้าง กฎหมายเกี่ยวกับอาชญากรรมต่อมนุษยชาตินั้นพัฒนาขึ้นผ่านวิวัฒนาการของกฎหมายจารีตประเพณีระหว่างประเทศ อาชญากรรมต่าง ๆ ที่กระทำต่อมนุษยชาตินั้นยังไม่มีประมวลไว้ในกฎหมายระหว่างประเทศฉบับใด ๆ แต่องค์การระหว่างประเทศ ซึ่งมีโครงการริเริ่มกฎหมายอาชญากรรมต่อมนุษยชาติ (Crimes Against Humanity Initiative) เป็นโต้โผ พยายามที่จะสร้างกฎหมายดังกล่าวให้ได้ในเร็ววัน

อาชญากรรมต่อมนุษยชาติต่างจากอาชญากรรมสงครามตรงที่อาชญากรรมต่อมนุษยชาติจะเกิดในยามสงครามหรือในเวลาอื่นก็ได้ แต่ไม่ใช่เหตุการณ์ที่เกิดขึ้นด้วยตัวเองหรือเกิดนานทีปีหน หากแต่เป็นเหตุการณ์ซึ่งอาจเป็นส่วนหนึ่งของนโยบายของรัฐ หรือเป็นส่วนหนึ่งของความโหดร้ายป่าเถื่อนที่กระทำเป็นวงกว้าง แล้วรัฐเพิกเฉยหรือไม่เอาโทษ ความผิดอาญา อย่างเช่น อาชญากรรมสงคราม, การฆ่าคน, การสังหารหมู่, การลดความเป็นมนุษย์, การฆ่าล้างเผ่าพันธุ์, การกวาดล้างชาติพันธุ์, การเนรเทศ, การทดลองมนุษย์โดยผิดจรรยาบรรณ, วิสามัญฆาตกรรม, การประหารแบบรวบรัด, การใช้อาวุธทำลายล้างสูง, การก่อการร้ายของรัฐ, การก่อการร้ายที่รัฐสนับสนุน, การสังหารหมู่, การลักพา, การบังคับให้บุคคลสูญหาย, การใช้เด็กทางทหาร, การกักกัน, การเอาคนลงเป็นทาส, การกินเนื้อมนุษย์, การทรมาน, การข่มขืนกระทำชำเรา, การเบียดเบียนทางการเมือง, การเลือกปฏิบัติเพราะเหตุแห่งเชื้อชาติ, และการละเมิดสิทธิมนุษยชน อาจเข้าข่ายอาชญากรรมต่อมนุษยชาติ ถ้าเป็นส่วนหนึ่งของการกระทำอย่างเป็นระบบหรือเป็นวงกว้าง

ความเป็นมาของอาชญากรรมต่อมนุษยชาติ ยังไม่มีความชัดเจน มีนักวิชาการเห็นว่า เริ่มใช้ในปลายศตวรรษที่ 18 ถึงต้นศตวรรษที่ 19 ในบริบทของทาสและการค้าทาส โดยมีความเชื่อมโยงกับกลุ่มจักรวรรดิยุโรปในแอฟริกา นักวิชาการบางส่วนเห็นว่า มาจากการประกาศของฝ่ายสัมพันธมิตร ได้แก่ ฝรั่งเศส อังกฤษ รัสเซีย ค.ศ. 1915 เพื่อประณามการสังหารหมู่ชาวอาร์มีเนียในจักรวรรดิออตโตมัน

## อ้างอิง


หมวดหมู่:การละเมิดสิทธิมนุษยชน
หมวดหมู่:กฎหมายอาญาระหว่างประเทศ
หมวดหมู่:การทรมาน
หมวดหมู่:อาชญากรรมสงคราม
โลบหลัง

**โลบหลัง** () คือ ลำคลื่นแม่เหล็กไฟฟ้าจำนวนเล็กน้อยที่พุ่งด้านหลังของสายอากาศ เป็นโลบย่อยที่อยู่ในครึ่งวงกลมตรงข้ามกับโลบหลัก ปกติแล้วโลบย่อยจะเกิดจากการแพร่กระจายคลื่นในทิศทางที่ไม่ต้องการ ดังนั้นสายอากาศที่ดีจะต้องกำจัดโลบเหล่านี้ให้น้อยที่สุด

ระดับของโลบย่อยมักแสดงเป็นอัตราส่วนของความหนาแน่นของพลังงานในโลบที่กำลัง คิดต่อความหนาแน่นของพลังงานในโลบหลัก ซึ่งเรียกว่า อัตราส่วนของไซด์โลบ (Side Lobe Ratio) หรือ ระดับของไซด์โลบ (Side Lobe Level; SLL) ในทางปฏิบัติโดยทั่วไปนั้นมักจะต้องการให้ระดับของไซด์น้อยกว่า -20 dB

หมวดหมู่:เสาสัญญาณ
หมวดหมู่:การกระจายคลื่นวิทยุ
กล้องไม้ให้ชีวิต

***กล้องไม้ให้ชีวิต*** เป็นภาพยนตร์สัญชาติแอฟริกาใต้ ออกฉายในปี ค.ศ. 2003 กำกับโดย Ntshavheni wa Luruli

## นักแสดง
* Junior Singo แสดงเป็น Madiba
* Dana De Agrella แสดงเป็น Estelle
* Innocent Msimango แสดงเป็น Sipho
* Lisa Petersen แสดงเป็น Louise
* Nicholas Jara แสดงเป็น Benny
* Jean Pieree Cassel แสดงเป็น มิสเตอร์ Shaw
* Thembi Mtshali แสดงเป็น แม่ของ Madiba
* Fats Bookholane แสดงเป็น พ่อของ Madiba
* Bo Petersen แสดงเป็น แม่ของ Estelle
* Andre Jacobs แสดงเป็น พ่อของ Estelle

## ดูเพิ่ม
* 
* NYTimes Review
* สยามโซน

หมวดหมู่:ภาพยนตร์แอฟริกาใต้
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ชีวิต
หมวดหมู่:ภาพยนตร์ครอบครัว
หมวดหมู่:ภาพยนตร์ที่ถ่ายทำในประเทศแอฟริกาใต้
แจ๊กเกอลีน วิลสัน

เดม **แจ๊กเกอลีน วิลสัน** ( DBE ; สกุลเดิม **Aitken**; เกิดเมื่อวันที่ 17 ธันวาคม ค.ศ. 1945) เป็นนักเขียนวรรณกรรมเด็กชาวอังกฤษ งานเขียนส่วนใหญ่ของเธอสะท้อนถึงปัญหาครอบครัว ส่วนใหญ่ตัวละครเอกในเรื่องมีปัญหากับความผิดปกติทางจิต การหย่าร้าง และเด็กกำพร้า หรือบิดามารดาทำหน้าที่ได้ไม่ดีพอ สำหรับผลงานของเธอในฐานะนักเขียนวรรณกรรมเด็กที่ยังมีชีวิตอยู่ วิลสันได้รับรางวัลฮันส์คริสเตียนแอนเดอร์เซนอวอร์สในปี 2014

## ประวัติ
เธอเริ่มเขียนนิยายเรื่องแรกตั้งแต่อายุ 9 ขวบ และเขียนมาเรื่อย ๆ ทั้งนิยาย อาขญากรรม นิยายก่อนวัยรุ่น ก่อนจะมาจับงานเขียนที่สะท้อนปัญหาครอบครัวจนประสบความสำเร็จจนทุกวันนี้ เรื่องที่เธอเขียนส่วนใหญ่เกี่ยวกับครอบครัวที่ตัวละครเอกตัวน้อยในเรื่องต้องเผชิญกับปัญหาพ่อแม่แยกทางกัน เป็นเด็กกำพร้า หรือพ่อแม่ทำหน้าที่ได้ไม่สมบูรณ์ โดยเธอยึดหลักการตัวเองไว้เสมอว่า ตัวละครในเรื่องจะต้องมีความน่ารักน่าเอ็นดู แม้จะมีข้อบกพร่องก็ตาม "ฉันพยายามอย่างมากที่จะเขียนเรื่องให้สมจริง ในขณะเดียวกันก็ต้องอ่านสนุก แล้วฉันก็พยายามจะให้เรื่องจบลงด้วยความสุขเช่นกัน เพราะฉันไม่อยากเห็นเด็ก ๆ ต้องอยู่กับความเศร้าหมองหรือสิ้นหวัง ฉันต้องการแสดงให้เด็ก ๆ เห็นว่าปัญหาของพวกเขามีทางแก้ไข"

## การตอบรับ
หนังสือของเธอมีหลายเล่มประสบความสำเร็จเกินคาด เช่น แสบกำลังสอง โลกสีรุ้งของแมนดี้ ล็อตตี้ รายงานนี้ฝีมือหนุเอง หรือถึงแม่เพี้ยน หนูก็รัก แม้จะไม่ได้รับการตอบรับอย่างอุ่นหนาฝาคั่งในวันแรกที่หนังสือวางจำหน่าย แต่หนังสือของเธอก็ขายได้เรื่อย ๆ เด็ก ๆ ต่างชื่น

## ผลงาน
* แล้วผมจะรอดไหมนี่ : ชุด แจ๊กเกอลีน วิลสัน
* เจ็ดวันชุลมุน : ชุด แจ๊กเกอลีน วิลสัน
* ลิซซี่ ไม่อยากพูดนี่! : ชุด แจ๊กเกอลีน วิลสัน
* บ้านนี้ยังมีรัก : ชุด แจ๊กเกอลีน วิลสัน
* โลกสีรุ้งของแมนดี้ : ชุด แจ๊กเกอลีน วิลสัน
* แสบกำลังสอง : แจ๊กเกอลีน วิลสัน
* ล็อตตี้ รายงานนี้ฝีมือหนูเอง : ชุด แจ๊กเกอลีน วิลสัน
* เอลซ่า เด็กหญิงห้าดาว : แจ๊กเกอลีน วิลสัน
* ถึงแม่เพี้ยนหนูก็รัก : ชุด แจ๊กเกอลีน วิลสัน
* เรื่องของเทรซี่ บีเกอร์ : ชุด แจ๊กเกอลีน วิลสัน
* คางคกเพื่อนรัก : แจ๊กเกอลีน วิลสัน
* เหมียว เหมียว มัมมี่แมว : แจ๊กเกอลีน วิลสัน
* เอาละสิ...ปาร์ตี้ 4+1 : แจ๊กเกอลีน วิลสัน
* โลลาโรส : ชุด แจ๊กเกอลีน วิลสัน
* คุณครูกวนใจ เว็บไซต์กวนอารมณ์ : แจ๊กเกอลีน วิลสัน
* ยามเที่ยงคืน : ชุด แจ๊กเกอลีน วิลสัน
* วิกกี้นางฟ้าเพื่อนรัก : แจ๊กเกอลีน วิลสัน
* ทิ้งหนูทำไมหนูไม่ใช่ขยะ : ชุด แจ๊กเกอลีน วิลสัน
* วัยใสหัวใจมีรัก : เล่ม 1 ชุด แจ๊กเกอลีน วิลสัน
* วัยใสสู้ตายค่ะ : เล่ม 2 ชุด แจ๊กเกอลีน วิลสัน
* วัยใสหัวใจติดปีก : เล่ม 3 ชุด แจ๊กเกอลีน วิลสัน
* วัยใสเปื้อนน้ำตา : เล่ม 4 ชุด แจ๊กเกอลีน วิลสัน
* ใครก็ได้ช่วยผมที! : ชุด แจ๊กเกอลีน วิลสัน
* บันทึกลับ : ชุด แจ๊กเกอลีน วิลสัน
* เพื่อนรักกันฉันและเธอ : ชุด แจ๊กเกอลีน วิลสัน
* เทรซี่ บีเกอร์กลับมาแล้วจ้า : ชุด แจ๊กเกอลีน วิลสัน
* ลูกตาสัตว์ประหลาด : ชุด Nanmeebooks Young Reading
* นักออกแบบอัจฉริยะ
* แตกหักรักไม่จริงก็ทิ้งกันไป : ชุด แจ๊กเกอลีน วิลสัน
* พี่น้องสี่กะรัต : ชุด แจ๊กเกอลีน วิลสัน
* สายใยรักหวานละมุน : แจ๊กเกอลีน วิลสัน
* เทรซี่ บีเกอร์ ดาวผู้ไม่แพ้ : ชุด แจ๊กเกอลีน วิลสัน

## เกียรติยศ
ในปี 2008 วิลสันได้รับพระราชทานเครื่องราชอิสริยาภรณ์แห่งจักรวรรดิบริติช DBE สำหรับคุณประโยขน์สาธารณะทางวรรณกรรม

## อ้างอิง

## แหล่งข้อมูลอื่น
*  

หมวดหมู่:บุคคลที่เกิดในปี พ.ศ. 2488
หมวดหมู่:บุคคลที่ยังมีชีวิตอยู่
หมวดหมู่:นักเขียนชาวอังกฤษ
หมวดหมู่:ผู้ได้รับเครื่องราชอิสริยาภรณ์ดีบีอี
หมวดหมู่:ผู้เขียนอัตชีวประวัติชาวอังกฤษ
หมวดหมู่:ภาคีสมาชิกราชสมาคมแห่งลอนดอน
ฮอธ

250px|right|thumb|ฮอธ
**ฮอธ** เป็นดาวเคราะห์ในภาพยนตร์ นวนิยาย และสื่ออื่นๆ ของสตาร์ วอร์ส ฮอธเป็นที่ที่เกิดเหตุการณ์สำคัญต่างๆ มากมาย รวมทั้งยุทธการฮอธ ในภาพยนตร์ ฮอธปรากฏตัวครั้งแรกในสตาร์ วอร์ส เอพพิโซด 5: จักรวรรดิเอมไพร์โต้กลับ

**ฮอธ** (: **Hoth**) เป็นดาวเคราะห์ดวงที่หกในระบบฮอธ มันเป็นดาวที่โดดเดี่ยวซึ่งปกคลุมไปด้วยหิมะและน้ำแข็ง มันอยู่ในเขตโอโนแอท เป็นดินแดนที่ยากจะไปถึง ครั้งหนึ่งมันเคยมีชื่อเสียงจากการเป็นที่ตั้งของฐานเอคโค่ของพันธมิตรฟื้นฟูสาธารณรัฐในสงครามกลางเมืองกาแลกติก มันยังเป็นที่เกิดเหตุของยุทธการฮอธ การปะทะครั้งใหญ่ระหว่างจักรวรรดิกับกบฏ

## แหล่งข้อมูลอื่น
* http://starwars.wikia.com/wiki/Hoth

หมวดหมู่:ดาวเคราะห์ในสตาร์ วอร์ส
หมวดหมู่:สถานที่ในสตาร์ วอร์ส
แยม

thumb|แยมมะเดื่อ
thumb|แยมบรรจุขวด
**แยม** เป็นของหวานประเภทหนึ่ง รับประทานโดยการทาลงบนขนมปังเพื่อเพิ่มรสชาติให้ขนมปังอร่อยมากขึ้น แยมมักจะทำมาจากผลไม้ แต่ก็ไม่จริงเสมอไป

## วิธีการผลิต
แยมเป็นอาหารหวานประเภทหนึ่งใช้ทานกับขนมปัง มีลักษณะคล้ายเยลลี่แต่ไม่จับตัวเป็นก้อน โดยมีวิธีการผลิตคือการนำของที่จะทำเป็นแยมมาต้มกับน้ำและน้ำตาล ด้วยอุณหภูมิราว 104 องศาเซลเซียส เพื่อให้สารเคมีในตัวของผลไม้ทำปฏิกิริยากับน้ำตาล แล้วปล่อยทิ้งไว้ให้เย็นก็จะได้แยมตามที่ต้องการ

## ประเภทของแยม
แยมแบ่งเป็น 2 ประเภทใหญ่ ๆ ดังนี้ 
* แยมหวาน แยมชนิดนี้จะมีรสหวาน ตั้งแต่หวานมากจนกระทั่งหวานน้อย
** แยมผลไม้ เป็นแยมที่ได้มาจากการต้มผลไม้ชนิดต่าง ๆ กับน้ำตาล
** แยมสตรอว์เบอร์รี - เป็นแยมที่ทำจากสตรอว์เบอร์รี แยมชนิดนี้จะมีสีแดง
** แยมสับปะรด - เป็นแยมที่ทำมาจากสับปะรด เป็นแยมที่มีสีเหลือง
** แยมส้ม - แยมส้ม มีสีส้ม
** แยมองุ่น - เป็นแยมที่ผสมกับองุ่น 
** แยมรสผลไม้รวม - เป็นแยมที่ได้มาจากการผสมผลไม้ทุกชนิดเข้าด้วยกัน
** แยมสารสังเคราะห์ - แยมชนิดนี้ทำมาจากสารสังเคราะห์แต่ยังไม่แพร่หลายมากนัก
* แยมที่ไม่หวาน เป็นแยมที่ไม่มีรสหวาน 
** แยมธัญพืช - เป็นแยมที่ทำมาจากธัญพืชหรือเม็ดพืชต่าง ๆ

หมวดหมู่:อาหารใช้ทา
หมวดหมู่:ส่วนประกอบของอาหาร
แบบรูปไอโซโทรปิค

**แบบรูปไอโซโทรปิค** () หมายถึง สายอากาศที่ใช้ในทางทฤษฎี โดยมีการแพร่กระจายของคลื่นทุกทิศทางที่พร้อมกันด้วยความเข้มสนามที่เท่ากัน 
เป็นสายอากาศที่ไม่สามารถสร้างขึ้นได้จริง แต่จะใช้ในการเปรียบเทียบหรือกำหนดเป็นมาตรฐานนำไปเทียบกับสายอากาศแบบอื่น เพื่อดูลักษณะคุณสมบัติ แสดงทิศทางของสายอากาศ

หมวดหมู่:ฟิสิกส์
เดอะสโตนโรสเซส

**เดอะสโตนโรสเซส** () วงดนตรีร็อกจากเมืองแมนเชสเตอร์ ประเทศอังกฤษ สมาชิกประกอบด้วย เอียน บราวน์ (ร้องนำ) จอห์น สไควร์ (กีตาร์) มานี (เบส) และ เรนี (กลอง)

พวกเขามีบทบาทสำคัญในการบุกเบิกดนตรีแมดเชสเตอร์ซึ่งได้รับความนิยมในช่วงปลายทศวรรษที่ 1980

## ผลงาน
### สตูดิโออัลบั้ม
*The Stone Roses (1989) 
*Second Coming (1994)

## อ้างอิง

หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2526
หมวดหมู่:วงกลุ่มสี่สัญชาติอังกฤษ
หมวดหมู่:กลุ่มดนตรีจากแมนเชสเตอร์
เดอะสโตนโรสเซส (อัลบั้ม)

**เดอะสโตนโรสเซส** (The Stone Roses) เป็นอัลบั้มแรก ของวงเดอะสโตนโรส ออกจำหน่าย ในปี 1989 โดย มีเพลงดังของพวกเขาเช่นเพลง  "I Wanna Be Adored", "She Bangs the Drums", "Waterfall" "I Am the Resurrection", "Fools Gold",

เดอะสโตนโรส เป็นอัลบั้มสตูดิโออัลบั้มที่ 1 ของวงเดอะสโตนโรส ซึ่งเป็นวงแนวเพลงอัลเทอร์เนทีฟ ออกจำหน่ายเมื่อ พ.ศ. 2532 อัลบั้มชุดนี้ใช้เวลาการบันทึกเสียงกว่า 1 ปี เอียน บราวน์  นักร้องนำและนักกีตาร์ประจำวงเป็นผู้ควบคุมการอำนวยการผลิตอัลบั้มชุดนี้ เขาค้นหาเสียงดนตรีใหม่ๆที่เป็นเอกลักษณ์มาใส่ไว้ในอัลบั้มชุดนี้ และใช้เทคนิคพิเศษต่างๆเข้ามาผสมผสานในบทเพลง

## รายชื่อเพลง

### ออกจำหน่ายในสหราชอาณาจักร ในปี 1989
# "I Wanna Be Adored" – 4:52
# "She Bangs the Drums" – 3:42
# "Waterfall" – 4:37
# "Don't Stop" – 5:17
# "Bye Bye Badman" – 4:00
# "Elizabeth My Dear" – 0:59
# "(Song for My) Sugar Spun Sister" – 3:25
# "Made of Stone" – 4:10
# "Shoot You Down" – 4:10
# "This Is the One" – 4:58
# "I Am the Resurrection"  – 8:12

### ออกจำหน่ายในสหรัฐอเมริกา ในปี 1989
# "I Wanna Be Adored" – 4:52
# "She Bangs the Drums" – 3:42
# "Elephant Stone" (UK 7" single version) – 3:04
# "Waterfall" – 4:37
# "Don't Stop" – 5:17
# "Bye Bye Badman" – 4:00
# "Elizabeth My Dear" – 0:59
# "(Song for My) Sugar Spun Sister" – 3:25
# "Made of Stone" – 4:10
# "Shoot You Down" – 4:10
# "This Is the One" – 4:58
# "I Am the Resurrection" – 8:12
# "Fools Gold" (UK 12" single version) – 9:53

## อ้างอิง

หมวดหมู่:อัลบั้มเพลงในปี พ.ศ. 2532
แมดเชสเตอร์

**แมดเชสเตอร์** () เป็นกระแสดนตรีที่เกิดขึ้นในปลายคริสต์ทศวรรษ 1980 ในเมืองแมนเชสเตอร์ ประเทศอังกฤษ ที่รวมศิลปินออลเทอร์นาทิฟร็อกกับแอซิดเฮาส์และวัฒนธรรมการเต้นรำ รวมทั้งดนตรีไซเคเดลิกและป็อปในยุค 1960 เป็นคำที่ถูกทำให้โด่งดังโดยสื่อมวลชนอังกฤษ ในต้นคริสต์ทศวรรษ 1990 และวงดนตรีที่มีชื่อเสียงที่สุดได้แก่ เดอะสโตนโรสเซส, แฮปปี้มันเดส์, อินสไปรัลคาร์เพตส์, เดอะชาร์ลาทันส์ และ 808 สเตต

กระแสวัฒนธรรมเรฟเป็นที่แพร่หลายยาเสพติดอย่างมาก โดยเฉพาะยาอี (MDMA) ในเวลานั้นไนต์คลับเดอะฮาเซียนดา มีผู้ร่วมเป็นเจ้าของโดยสมาชิกวงนิวออร์เดอร์ ที่เป็นแรงกระตุ้นหลักสำคัญสำหรับความโดดเด่นของดนตรีในทางด้านสังคมที่มีร่วมกันของกลุ่มคนในเมืองนั้นจะถูกเรียกว่า เซคันด์ซัมเมอร์ออฟเลิฟ (Second Summer of Love) 

## อ้างอิง

หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีร็อก
หมวดหมู่:แนวเพลงออลเทอร์นาทิฟร็อก
หมวดหมู่:ดนตรีในแมนเชสเตอร์
มาเลเซียตะวันตก

**คาบสมุทรมาเลเซีย** () มีอีกชื่อว่า **มาเลเซียตะวันตก** อดีตมีชื่อว่า **มาลายา** เป็นส่วนของประเทศมาเลเซียที่กินพื้นที่ทางตอนล่างของคาบสมุทรมลายูในเอเชียตะวันออกเฉียงใต้และหมู่เกาะใกล้เคียง มาเลเซียตะวันตกกินพื้นที่  ซึ่งเท่ากับพื้นที่เกือบ 40% ของประเทศ ส่วนอีก 60% อยู่ในมาเลเซียตะวันออก โดยมีชายแดนทางเหนือติดกับประเทศไทย

มาเลเซียตะวันตกติดต่อกับประเทศสิงคโปร์ทางใต้โดยมีช่องแคบยะโฮร์กั้นอยู่ ทางตะวันตกจรดกับช่องแคบมะละกาและทางตะวันออกจรดกับทะเลจีนใต้ มาเลเซียตะวันตกยังเป็นดินแดนส่วนแรกที่รวมตัวกันเป็นสหภาพมาลายา ก่อนที่มาเลเซียตะวันออกและสิงคโปร์จะเข้าร่วมและกลายเป็นสหพันธรัฐมาลายาในเวลาต่อมา (ภายหลังสิงคโปร์ได้แยกดินแดนออกไปตั้งรัฐของตนเอง)

## รัฐและดินแดนสหพันธ์

มาเลเซียตะวันตกของประเทศมาเลเซียประกอบด้วย 11 จาก 13 รัฐ และสองในสามดินแดนสหพันธ์ และกัวลาลัมเปอร์ เมืองหลวงของประเทศก็อยู่ในมาเลเซียตะวันตก
*ภาคเหนือ ประกอบด้วยรัฐปะลิส รัฐเกอดะฮ์ (ไทรบุรี) รัฐปีนัง และรัฐเปรัก
*ภาคตะวันออก ประกอบด้วยรัฐกลันตัน รัฐตรังกานู และรัฐปะหัง
*ภาคกลาง ประกอบด้วยรัฐเซอลาโงร์ ดินแดนสหพันธ์กัวลาลัมเปอร์ และดินแดนสหพันธ์ปูตราจายา
*ภาคใต้ ประกอบด้วยรัฐเนอเกอรีเซิมบีลัน รัฐมะละกา และรัฐยะโฮร์

## ศัพทมูลวิทยา

คาบสมุทรมาเลเซียยังมีอีกชื่อว่า มาเลเซียตะวันตก () หรือ รัฐมาลายา ()

## เศรษฐกิจ
ใน ค.ศ. 2012 มาเลเซียตะวันตกผลิตน้ำมันที่ 520,000 บาร์เรลเทียบเท่าน้ำมันดิบต่อวัน

## อ้างอิง

## แหล่งข้อมูลอื่น

* 

หมวดหมู่:ประเทศมาเลเซีย



หมวดหมู่:ภูมิศาสตร์ของประเทศมาเลเซีย
หมวดหมู่:ภูมิภาคของประเทศมาเลเซีย
มาเลเซีย
ครีเชอร์

**ครีเชอร์** () เป็นเอลฟ์ประจำบ้านเก่าแก่ของตระกูลแบล็ก ซึ่งหลังจากที่ซิเรียส แบล็กพ่อทูนหัวของแฮร์รี่ พอตเตอร์ได้เสียชีวิตในแฮร์รี่ พอตเตอร์กับภาคีนกฟีนิกซ์ ได้ยกสมบัติทั้งหมดให้กับแฮร์รี่ซี่งก็รวมบ้านกริมโมลด์เพลซ จึงรวมเอลฟ์ประจำบ้านอย่างครีเชอร์ด้วย
เมื่อแฮร์รี่เป็นนายของครีเชอร์ ครีเชอร์ไม่ยอมรับแฮร์รี่เพราะเขาไม่ใช่เลือดบริสุทธิ์ ซึ่งในภาค5หรือแฮรี่ พอตเตอร์กับภาคีนกฟีนิกซ์นั้น เขาก็ไม่ยอมรับแฮร์รี่ เฮอร์ไมโอนี่และตระกูลวีสลีย์อยู่แล้ว ความหวังอย่างสูงสุดของครีเชอร์คือถูกตัดหัวประจานไปติดบนผนังบ้านอย่างแม่ของมัน

ในแฮร์รี่ พอตเตอร์กับเครื่องรางยมทูต แฮร์รี่ รอน และ เฮอร์ไมโอนี่ ได้หลบหนีลอร์ดโวลเดอมอร์ และ ผู้เสพความตายมาที่บ้านเลขที่สิบสอง กริมโมเพลส และ ได้พบกับชื่อย่อ ที่พบในฮอร์ครักซ์ที่เป็นล็อกเก็ต ของ สลิธีริน ที่พบในแฮร์รี่ พอตเตอร์ กับเจ้าชายเลือดผสมพร้อมกับอัลบัส ดัมเบิลดอร์ ซึ่งแฮร์รี่ รอน และ เฮอร์ไมโอนี่ ได้รับคำตอบจากครีเชอร์ จากเหตุการณ์นี้ทำให้ครีเชอร์จงรักภักดีต่อแฮร์รี่ ด้วยความเต็มใจ และ ในการรบที่ฮอกวอตส์ ครีเชอร์เป็นผู้นำเอลฟ์ประจำบ้านที่ฮอกวอตส์ออกมาร่วมต่อสู้ด้วย

หมวดหมู่:ตัวละครในแฮร์รี่ พอตเตอร์
กลุ่มภาษาปามีร์

**กลุ่มภาษาปามีร์** (Pamir languages) เป็นกลุ่มย่อยของกลุ่มภาษาอิหร่าน พูดโดยชาวปามีร์บนเทือกเขาปามีร์ ตามแนวแม่น้ำปันช์ รวมบริเวณทางใต้ของจังหวัดโกร์โน-บาดักชาน ของทาจิกิสถาน และบริเวณบาดักซานทางตะวันออกเฉียงเหนือของอัฟกานิสถาน มีกลุ่มของผู้พูดภาษาเหล่านี้ส่วนหนึ่งในปากีสถาน ภาษาซาริโกลีซึ่งเป็นกลุ่มภาษาปามีร์ ใช้พูดตามแนวชายแดนปากีสถาน-จีน และถือว่าเป็นภาษาที่อยู่ทางตะวันออกสุดของกลุ่มภาษาอิหร่าน

สมาชิกของกลุ่มภาษาปามีร์รวมทั้งภาษาซุกนี ภาษาซาริโกลี ภาษายัซกุลยัม ภาษามุนจี ภาษาซังเลชิ-อิสกาซมี ภาษาวาคีและภาษายิดคา ทั้งหมดนี้เป็นกลุ่มภาษาอิหร่านใต้ และเรียงประโยคแบบประธาน-กรรม-กริยา

ภาษาบุลการ์ที่เป็นภาษาของบรรพบุรุษของชาวบัลแกเรีย เชื่อว่าเป็นกลุ่มภาษาปามีร์ แม้ว่าส่วนใหญ่จะจัดเป็นกลุ่มภาษาเตอร์กิก ชาวบุลการ์อพยพไปยังคาบสมุทรบอลข่านในพุทธศตวรรษที่ 12 รวมเข้ากับกลุ่มชนที่พูดภาษาสลาฟ และพัฒนาภาษาใหม่ที่เป็นกลุ่มภาษาสลาฟใต้ ซึ่งคือภาษาบัลแกเรียในปัจจุบัน

## กลุ่มซุกนี-ยัซกุลามี

ภาษาซุกนี ภาษาซาริโกลี และภาษายัซกุลยามจัดเป็นสาขาย่อยซุกนี-ยัซกุลามี มีผู้พูด 75,000 ในอัฟกานิสถาน และทาจิกิสถาน ใน พ.ศ. 2525 มีผู้พูดภาษาซาริโกลีอีกราว 20,000 คน ในหุบเขาซาริโกล มณฑลซินเจียง ประเทศจีน ภาษาซุกนีและภาษาซาริโกลีไม่สามารถเข้าใจกันได้ ใน พ.ศ. 2537 มีผู้พูดภาษายัซกุลยาม 4000 คนตามแนวแม่น้ำยัซกุลยามในทาจิกิสถาน ภาษานี้ไม่มีระบบการเขียน

## ภาษามุนจี

ภาษามุนจีใกล้เคียงกับภาษายิดคา ใน พ.ศ. 2535 มีผู้พูดราว 2500 คน ทางตะวันออกเฉียงเหนือของอัฟกานิสถาน

## กลุ่มซังเลชิ-อิสการ์มี

มีผู้พูดกลุ่มภาษานี้ราว 2500 คน ในอัฟกานิสถานและทาจิกิสถาน ไม่มีระบบการเขียน

## ภาษาวาคี

มีผู้พูดราว 29,000 คน ในอัฟกานิสถาน ทาจิกิสถาน ปากีสถานและจีน

## ภาษายิดคา

มีผู้พูดราว 6000 คนในปากีสถาน ใกล้เคียงกับภาษามุนจีในอัฟกานิสถานมาก

## ภาษาวันจี

มีผู้พูดตามแนวแม่น้ำวันจีในเขตปกครองตนเองโกร์โน-บาดักซานในทาจิกิสถาน เมื่อราวพุทธศตวรรษที่ 24 ดินแดนนี้ถูกผนวกเข้าเป็นส่วนหนึ่งของเอมิเรตส์บูคาราน และมีการต่อต้านอย่างรุนแรง ในที่สุดภาษาวันจีได้สูญหายไป
## อ้างอิง
* Payne, John, "Pamir languages" in *Compendium Linguarum Iranicarum*, ed. Schmitt (1989), 417-444.

## แหล่งข้อมูลอื่น
* Ethnolinguistic map of Tajikistan 
* Ishkashimi story with English translation
* Ishkashimi-English Vocabulary List, also featuring words from other Pamir languages added for comparison
* English-Ishkashimi- Zebaki-Wakhi-Yazghulami Vocabulary
* A Short List of Yazghulami Words

ปามีร์
อุลตร้าแมนซีเอิร์ธ

**อุลตร้าแมนซีเอิร์ธ** (; ) เป็นภาพยนตร์จากซีรีส์อุลตร้าแมน ถูกฉายทั้ง 2 ภาค ออกฉายเมื่อปี ค.ศ. 1996 และ ค.ศ. 1997

## ประวัติ

## เนื้อเรื่อง
อุลตร้าแมนผู้เดินทางจากดาวอาณาจักรพิคาเนบิวร่า Z 95 มีหน้าที่ทำให้โลกใบนี้สะอาดสวยงาม

## ตัวละคร
### สมาชิก MYDO
;อาซาฮิ คัทสึโตะ (朝日 勝人) / อุลตร้าแมนซีเอิร์ธ (ウルトラマンゼアス)
;โอโคชิ จินเปย์ (大河内 神平)
;โคนาไค บัทสึคิชิ (小中井 仏吉)
;โฮชิมิ โทรุ (星見 透)
;ทาเคมุระ กันตะ (武村 岩太)
;เซ็ทสึมะ บัน (薩摩 萬)
;คาสุ มานาบุ (数 学)
;MIDORI (มิโดริ)

### ตัวละครอื่นๆ
;โฮชิมิ ยูกิ (星見 勇気)
:น้องชายของโทรุ

## อุลตร้าแมนซีเอิร์ธ

### ปิคาริบรัชเชอร์
;ปิคาริบรัชเชอร์ (ピカリブラッシャー)
:อุปกรณ์แปลงร่างของซีเอิร์ธ รูปทรงเป็นแปรงสีฟันใช้ได้โดยการแปลงร่างนั้นต้องแปรงฟันให้ขาวสะอาดจึงจะแปลงร่างได้

### กระบวนท่าและความสามารถ
;ลำแสงสเปคชูชูร่า (スペシュッシュラ光線)
:;ลำแสงครอสสเปคชูชูร่า (クロス・スペシュッシュラ光線)
;ซีเอิร์ธ คิ๊ก (ゼアス・キック)
:;ซูเปอร์ ซีเอิร์ธ คิก (スーパー・ゼアス・キック)

## สุดยอดกองกำลังป้องกันอวกาศ Mydo
### ยานรบ
;สกายฟิช (スカイフィッシュ)
;สกายชาร์ค (スカイシャーク)

## สัตว์ประหลาดที่ปรากฏ
### ชาวดาวเบนเซ็น
;มนุษย์อวกาศแก๊สพิษ ชาวดาวเบนเซ็น (慢性ガス過多症宇宙人 ベンゼン星人)
;ราชินีอวกาศผู้ทรงสเน่ห์ ชาวดาวเลดี้เบนเซ็น (妖艶宇宙女王 レディベンゼン星人)
;สัตว์ประหลาดดูดทองคำ คอทเทนป็อปเป้ (吸金爆獣 コッテンポッペ)
;หุ่นยนต์นักสู้อวกาศ อุลตร้าแมนชาโดว์ (宇宙戦闘ロボット ウルトラマンシャドー)
;สัตว์ประหลาดแคปซูลเงา S ดาร์คเลอร์ (Sカプセル影獣 ダークラー)

### Mydo
;สัตว์ประหลาดแคปซูลแสง Z มิราคลอน (Zカプセル光獣 ミラクロン)
;สัตว์ประหลาดบัตรอวกาศ ดิจิตอลคาเนกอน (宇宙カード珍獣 デジタルカネゴン)

## ผลงานชุดที่ 1
**อุลตร้าแมนซีเอิร์ธ** () ออกฉายเมื่อวันที่ 9 มีนาคม ค.ศ. 1996

## ผลงานชุดที่ 2
**อุลตร้าแมนซีเอิร์ธ 2 สงครามยอดมนุษย์แห่งแสงและเงา** () ออกฉายเมื่อวันที่ 4 ธันวาคม ค.ศ. 1997

## อ้างอิง

## แหล่งข้อมูลอื่น

ซ
หมวดหมู่:ภาพยนตร์อุลตร้าซีรีส์
กลุ่มภาษาตุงกูซิก

**กลุ่มภาษาตุงกูซิก** () หรือ **กลุ่มภาษาแมนจู-ตุงกุส** เป็นภาษาที่ใช้พูดในไซบีเรียตะวันออกและแมนจูเรีย ยังเป็นที่โต้เถียงอยู่ว่าควรจัดให้อยู่ในตระกูลภาษาอัลไตหรือไม่ ภาษานี้รวมอยู่ในกลุ่มภาษาเตอร์กิกและกลุ่มภาษามองโกลตามลำดับ ภาษาในกลุ่มนี้ส่วนใหญ่เป็นภาษาที่ใกล้ตาย

## การจัดจำแนก

นักภาษาศาสตร์ที่ศึกษาเกี่ยวกับกลุ่มภาษานี้มีการจัดจำแนกต่างกันโดยพิจารณาจากลักษณะของภาษา รากศัพท์ และลักษณะทางสัทวิทยา การจัดจำแนกที่เป็นที่นิยมมากที่สุดคือการแบ่งเป็นกลุ่มใต้และกลุ่มเหนือ โดยกลุ่มใต้แบ่งออกอีกเป็นกลุ่มตะวันออกเฉียงใต้และตะวันออกเฉียงเหนือ
* กลุ่มภาษาตุงกูซิกเหนือ ได้แก่ ภาษาเอเวนค์ที่พูดโดยชาวเอเวนค์ในไซบีเรียกลางและทางตะวันออกเฉียงเหนือของจีน ภาษาอื่นที่จัดเป็นสำเนียงของภาษาเอเวนค์ได้แก่ โอโรเกน เนกิดัล โซโลน และมาเนกีร์
* กลุ่มภาษาตุงกูซิกใต้
** กลุ่มตะวันออกเฉียงใต้ ได้แก่ ภาษานาไน ภาษาอะกานี ภาษาบิราร์ ภาษากิเล ภาษาซามากิร ภาษาโอโรก ภาษาอุลช์ ภาษาโอโรช ภาษาอูเดเก
** กลุ่มตะวันตกเฉียงใต้ ได้แก่ภาษาแมนจูของชาวแมนจูผู้ก่อตั้งราชวงศ์ชิงในประเทศจีน ภาษาซิเบที่ใช้พูดในซินเจียงโดยลูกหลานของชาวแมนจู ภาษาจูร์เชน เป็นภาษาที่ตายแล้ว
ภาษาจูร์เชน-แมนจู (เป็นภาษาเดียวกันแต่มีพัฒนาการคนละช่วง โดยคำว่าภาษาแมนจูเริ่มใช้ใน พ.ศ. 2179) เป็นภาษาในกลุ่มตุงกูซิกเพียงภาษาเดียวที่มีระบบการเขียน โดยภาษาจูร์เชนมีการเขียนด้วยอักษรจูร์เชนมาตั้งแต่ราวพุทธศตวรรษที่ 16 ส่วนภาษาแมนจูเขีนด้วยอักษรแมนจูที่ได้รับอิทธิพลจากอักษรมองโกเลีย

## ลักษณะทั่วไป
กลุ่มภาษาตุงกูซิกเป็นภาษารูปคำติดต่อ มีระบบการก (case) และการเปลี่ยนเสียงสระที่ซับซ้อน

## ความสัมพันธ์กับภาษาอื่น
กลุ่มภาษาตุงกูซิกมีความเชื่อมโยงกับกลุ่มภาษาเตอร์กิกและกลุ่มภาษามองโกเลียในตระกูลภาษาอัลตาอิก และอาจจะมีความเกี่ยวข้องกับภาษาเกาหลี ตระกูลภาษาญี่ปุ่นหรือภาษาไอนุด้วย
## อ้างอิง

* Ethnologue entry for Tungus languages
* Kane, Daniel. *The Sino-Jurchen Vocabulary of the Bureau of Interpreters*. Indiana University Uralic and Altaic Series, Volume 153. Bloomington, Indiana: Indiana University Research Institute for Inner Asian Studies, 1989.
* Miller, Roy Andrew. *Japanese and the Other Altaic Languages*. Chicago: The University of Chicago Press, 1971.
* Poppe, N.N. *Vergleichende Grammatik der Altaischen Sprachen* [A Comparative Grammar of the Altaic Languages]. Wiesbaden: Otto Harrassowitz, 1960.
* Tsintsius, V. I. *Sravnitel'naya Fonetika Tunguso-Man'chzhurskikh Yazïkov* [Comparative Phonetics of the Manchu-Tungus Languages]. Leningrad, 1949.

## แหล่งข้อมูลอื่น
* Monumenta Altaica - Altaic Linguistics. Grammars, Texts, Dictionaries, Bibliographies of Mongolian and other Altaic languages 
* Tungusic Research Group at Dartmouth College 
*  Tungusic languages

หมวดหมู่:ตระกูลภาษาอัลไต
ฟรังซัวส์ ซากัต

**ฟรังซัวส์ ซากัต** () เป็นนายแบบชาวฝรั่งเศสและเป็นนักแสดงหนังโป๊ ทั้งในหนังโป๊เกย์และไบเซ็กชัวล์ 

## ประวัติ
ฟรังซัวส์ ซากัต เกิดในครอบครัวชาวฝรั่งเศสที่มีพ่อมีเชื้อสายสโลวาเกียและเลบานอน และแม่มีเชื้อสายอาราบิก เกิดในคอนแยค ทางตะวันตกเฉียงใต้ของฝรั่งเศส ซากัดย้ายมาอยู่ปารีสตั้งแต่อายุ 18 ปี เพื่อหวังที่จะทำงานด้านแฟชั่น ซึ่งเขามีความสนใจด้านแฟชั่นการวาดเขียนมาตั้งแต่ยังเด้ก แต่หลังจากที่เขาเรียนด้านแฟชั่นเป็นเวลา 2 ปีในปารีส และทำงานในระยะเวลาสั้น ๆ ซึ่งเขาเรียกมันว่า "การทำงานเป็นผู้ช่วยอย่างทาส" เขาทำงานในหลายที่ จนได้ออกจากการทำงานประเภทนี้เพราะเขารู้สึกว่าไม่ได้โอกาสในสิ่งที่เขาควรได้รับ ซึ่งเขามักไม่ได้รับเงินว่าจ้างสำหรับงานที่เขาทำ

เมื่ออายุราว 21 ปี ซากัตหาหนทางที่จะทำงานในอุตสาหกรรมแวดวงหนังโป๊ เขาทำงานเกี่ยวกับภาพถ่ายให้บริษัทในฝรั่งเศสหลายที่ แต่เขารู้สึกว่าไม่ได้รับการปฏิบัติที่ดีต่อเขา และได้ผลักดันให้เขาขึ้นมายืนอยู่หน้ากล้องชั่วคราว เมื่ออายุ 25 ปี เขาได้รับการติดต่อจากสตูดิโอหนังโป๊ฝรั่งเศสที่ชื่อ Citebeur ขณะที่เขาคุยในเว็บเกย์ เขาตอบรับการทำงาน จากนั้นต่อมาอีกหลายสัปดาห์ เขาแสดงในหนังโป๊ครั้งแรก ซึ่งประสบความสำเร็จดีและซากัตตัดสินใจที่จะทำงานเต็มเวลาให้กรรมวงการหนังโป๊นี้ อีก 6 เดือนต่อมาเขาได้รับเชิญให้ไปอเมริกา ที่เขาได้ถ่ายทำหนังเรื่อง *Arabesque*

ในสหรัฐอเมริกา ซากัต ช่องทางในกลุ่มหนังโป๊นักแสดงกล้าม ที่เขาเป็นที่รู้จักกับรอยสักที่หัวของเขา ในบทสัมภาษณ์เขาอธิบายว่า หัวของเขามันยาวไปและไม่ได้สัดส่วน เป็นการทำให้สมดุล เขาจึงสักที่หัวดังกล่าว และยังใส่คำพูดแบบฮิปฮอปเข้าไปด้วย เขายังมีรอยสักที่เด่นชัดอีกแห่งซึ่งเป็นการรวมกันระหว่าง พระจันทร์เสี้ยว และดาวแบบตุรกีและธงตูนีเซีย เขาอธิบายว่าเขารักผู้ชายอาระบิกที่มีรอยสัก เป็นการอุทิศให้กับคนและวัฒนธรรมที่เขาเคารพรัก

ในบทบาทนักแสดงหนังโป๊ เขาเป็นได้ทั้งรุกและรับ และยังแสดงหนังซาดิสม์ ถึงแม้ว่าส่วนใหญ่แล้วเขาจะแสดงในหนังเกย์ แต่ก็ยังมีหนังไบเซ็กชวลครั้งแรกในปี 2007 ในหนังเรื่อง *Gay Arab Club* ในปีเดียวกันนั้นเองเขาได้รับการเสนอชื่อเข้าชิงรางวัลเกย์วีเอ็น และได้รับรางวัลนักแสดงหน้าใหม่ยอดเยี่ยม

เขามีความสัมพันธ์กับนักแสดงหนังโป๊ยุโรปที่ชื่อ ฟรานเซสโก ดี'มาโช (Francesco D'Macho) ทั้งสองแยกทางกันไปเขายังมีส่วนร่วมในค่ายไททัน แต่ก็ได้ลาพักจากอุตสาหกรรม แต่ล่าสุดปรากฏขึ้นบนเวทีในปลายปี 2008 จะมีวิดีโอจากไททันที่ชื่อ "Funhouse"

## หนังโป๊บางส่วนที่แสดง
***Titan Media**
***Funhouse (2008)
***Stretch (2007)*
***Folsom Leather (2007)*
***Shacked Up (2007)*
***H2O (2007)*
***SPY Quest 3 (2007)*
***Breathless (2007)*
***Folsom Filth (2007)*


**'Documental*'
***La nudité toute nue (2007)''

## อ้างอิง

หมวดหมู่:นักแสดงภาพยนตร์ลามกเกย์
หมวดหมู่:นักแสดงภาพยนตร์ลามกชาวฝรั่งเศส
หมวดหมู่:ชาวฝรั่งเศสในสหรัฐ
หมวดหมู่:ชาวฝรั่งเศสในประเทศแคนาดา
หมวดหมู่:บุคคลจากจังหวัดชาร็องต์
YES!

"**เยส!**" () เป็นซิงเกิลที่ 20 ของวงเอ็กซ์ไซล์ วางจำหน่ายจำหน่ายเมื่อวันที่ 1 มีนาคม พ.ศ. 2549 เป็นเพลงที่ 3 ของเอ็กซ์ไซล์ที่เปิดตัวในอันดับที่ 1 ออริกอนชาร์ต

หลังจากประสบความสำเร็จจากซิงเกิลที่แล้วอย่าง "ทาดะ...อาอิทาคุเทะ" เมื่อปลายปี ค.ศ. 2005 และเป็นซิงเกิลสุดท้ายของ SHUN ในฐานะหนึ่งในนักร้องนำวงเอ็กซ์ไซล์ก่อนที่จะลาออกจากวงไปในวันที่ 29 มีนาคม พ.ศ. 2549 หลังจากอัลบั้มที่ 4 "ASIA" และดีวีดีคอนเสิร์ต "EXILE@LIVE TOUR 2005 PERFECT LIVE~ASIA~" วางจำหน่าย

เพลง "YES!" เป็นเพลงประกอบการถ่ายทอดสดการแข่งขันฟุตบอลอาชีพประจำเดือนกุมภาพันธ์ ค.ศ. 2006 และรายการ "MUSIC FIGHTER" ประจำเดือนมีนาคม ค.ศ. 2006 ทางช่องนิปปอนทีวี และเป็นเพลงประกอบโฆษณาไวท์เทนนิ่งโลชั่นของนีเวีย
## รายชื่อเพลง
# YES!
# YES!(Instrumental)
## มิวสิกวีดีโอ
# YES! (Music Clip)

## ชาร์ต
;ชาร์ตออริกอน (ในญี่ปุ่น)

หมวดหมู่:บทความซิงเกิลที่มีกล่องข้อมูลพร้อมตำแหน่งในชาร์ต
หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
หมวดหมู่:ซิงเกิลอันดับที่ 1 ออริกอนชาร์ต
คิม ซางฮุน

**คิม ซางฮุน** (; ฮันจา: 金相賢; ) นักมวยสากลชาวเกาหลีใต้ เกิดเมื่อ 18 มกราคม พ.ศ. 2498 ที่เมืองปูซาน เกาหลีใต้ สถิติการชก 48 ครั้ง ชนะ 41 (น็อค 24) เสมอ 3 แพ้ 4
## ประวัติ
คิมขึ้นชกมวยสากลครั้งแรกเมื่อ 25 กันยายน พ.ศ. 2516 ชนะคะแนน ปาร์ก คยุงวูน ที่เกาหลีใต้ จากนั้น ขึ้นชกชนะรวดที่เกาหลีใต้ มีเสมอเพียงครั้งเดียวเท่านั้น จากนั้น ได้ขึ้นชิงแชมป์ OPBF รุ่นไลท์เวลเตอร์เวทเมื่อ 24 มกราคม พ.ศ. 2520 แพ้คะแนน วงโซ ซูเซโน ที่อินโดนีเซีย แต่คิมก็ยังขึ้นชกอย่างต่อเนื่องและชกชนะเป็นส่วนใหญ่ และได้ชิงแชมป์ OPBF รุ่นไลท์เวลเตอร์เวทอีกครั้งเมื่อ 23 กันยายน พ.ศ. 2521 ชนะคะแนน มอยเซส กันโตยา จากนั้น ขึ้นชกนอกรอบ ชนะน็อค ต้องตา เกียรติวายุภักษ์ ยก 4 จากนั้น ชิงแชมป์โลกรุ่นไลท์เวลเตอร์เวท WBC เมื่อ 30 ธันวาคม พ.ศ. 2521 ชนะน็อค แสนศักดิ์ เมืองสุรินทร์ ยก 13 ได้แชมป์โลกมาครอง หลังจากนั้น คิมชกป้องกันตำแหน่งได้ 2 ครั้ง ก่อนจะเสียแชมป์ไปเมื่อ 23 กุมภาพันธ์ พ.ศ. 2523 แพ้น็อค ซาอูล แมมบี ยก 14 ที่เกาหลีใต้

หลังจากเสียแชมป์โลก คิมขึ้นชิงแชมป์ OPBF รุ่นไลท์เวลเตอร์เวทที่ว่าง ชนะคะแนน แช คยุงฮวานเมื่อ 26 เมษายน พ.ศ. 2524 และชกป้องกันตำแหน่งไว้ได้ถึง 3 ครั้ง จากนั้นได้เดินทางไปชิงแชมป์โลกรุ่นไลท์เวลเตอร์เวท WBA ที่สหรัฐเมื่อ 2 เมษายน พ.ศ. 2526 แต่เป็นฝ่ายแพ้น็อค อารอน ไพรเออร์แค่ ยก 3 จากนั้นคิมก็แขวนนวมไป

## เกียรติประวัติ
* แชมป์ OPBF รุ่นไลท์เวลเตอร์เวท
** ชิง 23 กันยายน 2521 ชนะคะแนน มอยเซียส กันโตเอีย ที่ เกาหลีใต้
* แชมป์โลกรุ่นไลท์เวลเตอร์เวท WBC
** ชิง 30 ธันวาคม 2521 ชนะน็อค แสนศักดิ์ เมืองสุรินทร์ ยก 13 ที่ เกาหลีใต้
** ป้องกันแชมป์ครั้งที่ 1, 3 มิถุนายน 2522 ชนะคะแนน ฟิตรอย กุยเซปปี้ ที่ เกาหลีใต้
** ป้องกันแชมป์ครั้งที่ 2, 3 ตุลาคม 2522 ชนะน็อค มาซาฮิโร โยกาอิ ยก 11 ที่ ญี่ปุ่น
** เสียแชมป์ 23 กุมภาพันธ์ 2523 แพ้น็อค ซาอูล แมมบี้ ยก 14 ที่เกาหลีใต้
* แชมป์ OPBF รุ่นไลท์เวลเตอร์เวท
** ชิง 26 เมษายน 2524 ชนะคะแนน แช คยุงฮวาน ที่ เกาหลีใต้
** ป้องกันแชมป์ครั้งที่ 1, 20 ธันวาคม 2524 ชนะคะแนน โทมัส อเมริโก ที่ เกาหลีใต้
** ป้องกันแชมป์ครั้งที่ 2, 25 เมษายน 2525 ชนะคะแนน แบก ซังฮยุน ที่เกาหลีใต้
** ป้องกันแชมป์ครั้งที่ 3, 8 สิงหาคม 2525 ชนะน็อค แฟลช โรมีโอ ยก 5 ที่ เกาหลีใต้
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวลเตอร์เวทเมื่อ 24 มกราคม 2520 แพ้คะแนน วองโซ ซูเซโน ที่ อินโด
** ชิงแชมป์โลกรุ่นไลท์เวลเตอร์เวท WBA เมื่อ 2 เมษายน 2526 แพ้น็อค อารอน ไพรเออร์ ยก 3 ที่ สหรัฐ

## อ้างอิง
* สถิติการชก boxrec.com  

หมวดหมู่:นักมวยสากลชาวเกาหลีใต้
หมวดหมู่:แชมป์ OPBF
หมวดหมู่:แชมป์โลก WBC
หมวดหมู่:บุคคลจากปูซาน
สนามกระจายระยะใกล้

**สนามแพร่กระจายระยะใกล้ (Radiating near-field)**

**สนามแพร่กระจายระยะใกล้**
คือ  บริเวณสนามของสายอากาศที่อยู่ระหว่างบริเวณของสนารีแอคทีฟระยะใกล้กับบริเวณสนามระยะไกล โดยมีสนามที่กระจายอยู่เป็นส่วนใหญ่ และ การกระจายของสนามตามมุมต่างๆนั้น แปรผันตามระยะทางจากสายอากาศ เมื่อสายอากาศมีขนาดเล็กเมื่อเทียบกับความยาวคลื่น สนามในบริเวณนี้อาจไม่เกิดขึ้น ในบริเวณนี้จะมีระยะทาง 0.62D3/l < R < 2D2/l
ฮาร์ฟเพาเวอร์บีมวิดท์

**ฮาร์ฟเพาเวอร์บีมวิดท์** (Half-Power Beamwidth) หมายถึง เป็นมุมที่มีค่าเป็นครึ่งหนึ่งของค่าสูงสุด 2 จุด ซึ่งมุมที่วัดระหว่างจุดที่มีความเข้มของการแพร่กระจายคลื้น ตัวย่อของ Half-Power Beamwidth คือ HPBW
มิเกล เบลัซเกซ

**โตมัส มิเกล เบลัซเกซ ตอร์เรส** () นักมวยสากลชาวสเปน เกิดเมื่อ 27 ธันวาคม พ.ศ. 2487 ที่เมืองซานตากรุซเดเตเนริเฟ ประเทศสเปน สถิติการชก 74 ครั้ง ชนะ 67 (น็อก 33) เสมอ  3 แพ้ 4 
## ประวัติ
มิเกล เบลัซเกซ เคยเป็นนักมวยสากลสมัครเล่มทีมชาติสเปนเข้าแข่งขันกีฬาโอลิมปิก พ.ศ. 2507 แต่แพ้นักมวยญี่ปุ่นตกรอบแรก  หลังจากนั้น จึงหันมาชกมวยสากลอาชีพเมื่อ พ.ศ. 2509 และได้ครองแชมป์โลกรุ่นไลท์เวลเตอร์เวท WBC  เมื่อชนะฟาวล์ แสนศักดิ์ เมืองสุรินทร์ เมื่อ พ.ศ. 2519 และเสียแชมป์ให้แสนศักดิ์ เมืองสุรินทร์ เมื่อชกแก้มือกันอีกครั้ง ในปีเดียวกัน หลังจากเสียแชมป์ เบลัซเกซได้ประกาศแขวนนวมไป กลับมาชกอีกในช่วงสั้นๆเมื่อ พ.ศ. 2522 จากนั้นก็ไม่ได้ขึ้นชกมวยอีกเลย
## เกียรติประวัติ
* แชมป์ประเทศสเปนรุ่นไลต์เวต (2510 -2511)
* แชมป์ยุโรปรุ่นไลต์เวต
** ชิง 29 มกราคม 2513 ชนะคะแนน เคน บูชานัน ที่สเปน 
** ป้องกันแชมป์ครั้งที่ 1, 26 มิถุนายน 2513 ชนะน็อก การ์เมโล กอสเซีย ยก 11 ที่สเปน
** ป้องกันแชมป์ครั้งที่ 2, 22 สิงหาคม 2513 ชนะน็อก โตเร มักนุสเซน ยก 3 ที่สเปน
** ป้องกันแชมป์ครั้งที่ 3, 29 มกราคม 2514 เสมอกับ อันโตนีโอ ปัดดุ ที่สเปน
** เสียแชมป์ 31 กรกฎาคม 2514 แพ้น็อก อันโตนีโอ ปัดดุ ยก 4 ที่อิตาลี 
* แชมป์สเปนรุ่นไลต์เวต (2518)
* แชมป์โลกรุ่นไลท์เวลเตอร์เวต WBC 
** ชิง 30 มิถุนายน 2519 ชนะฟาวล์ แสนศักดิ์ เมืองสุรินทร์ ยก 5 ที่ สเปน
** เสียแชมป์ 29 ตุลาคม 2519 แพ้น็อก แสนศักดิ์ เมืองสุรินทร์ ยก 2 ที่ สเปน
* แชมป์สเปนรุ่นไลต์เวต (2522)
* เคยชิงแชมป์ต่อไปนี้แต่ไม่สำเร็จ
** ชิงแชมป์ยุโรปรุ่นไลต์เวตเมื่อ 14 มิถุนายน 2512 แพ้คะแนน เปโดร การ์รัสโซ ที่สเปน

## อ้างอิง
* สถิติการชก boxrec.com  

หมวดหมู่:นักมวยสากลชาวสเปน
หมวดหมู่:แชมป์โลก WBC
หมวดหมู่:แชมป์มวยสากลทวีปยุโรป
หมวดหมู่:บุคคลจากแคว้นกานาเรียส
อาร์แพด มิคลอส

**อาร์แพด มิคลอส**  (Arpad Miklos)  (เกิด 11 กันยายน ค.ศ. 1967 ใน บูดาเปสต์ ประเทศฮังการี) เป็นนักแสดงหนังโป๊ ในหนังโป๊เกย์ ปัจจุบันเขาย้ายถิ่นฐานมาอยู่ที่นิวยอร์กซิตี ที่เขาทำงานเป็นผู้ชายหากิน  เขาปรากฏในนิตยสารอันซิปด์ ฉบับเดือนกันยายน 2007 

## อาชีพ
อาร์แพด มิคลอส ทำงานกับจอห์น รัทเธอร์ฟอร์ด, จอห์น ดักลาส, คริสเทน บีจอร์น และ ชิ ชิ ลารู เขารับบทใน  *Francois Kagylo* ในหนังยุโรปตะวันออกกำกับโดย เฮิร์ฟ แฮนด์ซัม มิคลอสยังได้รับรางวัลแกร็บบี้ และได้รับรางวัลเกย์วีเอ็น ในการแสดงเรื่อง *BuckleRoos Part I* จนถึงปัจจุบันมิคลอสแสดงเฉพาะบทรุกในวิดีโอของเขา และในบางครั้งเขายังอมอวัยวะเพศในฐานะฝ่ายรับด้วย

## รางวัล
* 2005 Adult Erotic Gay Video Awards (“Grabbys”), **Hottest Cum Shots**, *BuckleRoos Part I* 
* 2005 GayVN Awards, **Best Solo Performance**, *BuckleRoos Part I* -- along with Ricky Martinez
* 2007 International Escort Awards, Rentboy.com & *[[HX Magazine]]*,** Best Top Escort**

## การเสียชีวิต
มิคลอสถูกพบศพที่อพาร์ตเม้นต์ส่วนตัวในนครนิวยอร์ก เมื่อวันที่ 3 กุมภาพันธ์ ค.ศ. 2013 ซึ่งสาเหตุการเสียชีวิตเกิดจากการฆ่าตัว ตายด้วยการกระโดดตึก

## หนังโป๊บางส่วน
**[2] for the Taking* 
**BuckleRoos*
**Comrades in Arms*
**CSI: Cock Scene Investigators*
**Manhunt The Movie*
**Skuff II*

## อ้างอิง

หมวดหมู่:นักแสดงภาพยนตร์ลามกเกย์
หมวดหมู่:นักแสดงภาพยนตร์ลามกชาวฮังการี
หมวดหมู่:บุคคลจากบูดาเปสต์
หมวดหมู่:บุคคลที่มีความหลากหลายทางเพศ
หมวดหมู่:ผู้ฆ่าตัวตาย
Omnidirectional Pattern

Omnidirectional Patterns คือ สายอากาศที่กระจายสัญญาณทั่วทุกทิศทางในอากาศ จะขนานกับแนวพื้นโลกหรือขนานกับแนวระนาบ และมีรูปร่างการแพร่กระจายของคลื่นคล้ายๆกับขนมโดนัท
**เป็นแบบกระจายสัญญาณรอบทิศทางในอากาศ สัญญาณดังกล่าวอยู่ในช่วงความถี่ 30 MHz ถึง 1 GHz เช่น วิทยุกระจายเสียง**
บราซิลเน็กซต์ท็อปโมเดล ฤดูกาลที่ 1

**[[บราซิลเน็กซต์ท็อปโมเดล]]** (Brazil's Next Top Model หรือในชื่อย่อว่า BNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของประเทศ บราซิล ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของบราซิล โดยมี เฟอร์นันด้า มอตต้า ผู้ตัดสิน และผู้ดำเนินรายการ ซึ่งรายการนี้ได้ ซื้อลิขสิทธิ์ จาก อเมริกาส์ เน็กต์ ท็อป โมเดล มา

## ผู้เข้าแข่งขัน
* เดนดารา โอริวีอิร่า
* แดลเนียล ซิมเมอร์แมน
* อิซาเบลล่า คาเวส
* แอนนี่ วรอเบล
* แอนเดรีย มีดิน่า
* อีรีคก้า มาตินส์
* คาริน คาวาลลิ
* ลานา ซาร์ติน
* อนา พอล่า คอสต้า
* มาเรียน่า ริคฮาร์ดท์
* ลิเวีย ซีนาดอร์
* อนา พอล่า เบอร์โตล่า (รองชนะเลิศ)
* มาเรียน่า เวลโฮ (ผู้ชนะเลิศ)

## การแข่งขัน
* **สัปดาห์ที่ 2** : ถ่ายภาพบิวตี้ ชอร์ท ในร้านทำผม
* **สัปดาห์ที่ 3** : ถ่ายภาพจักร 12 ราศ๊
* **สัปดาห์ที่ 4** : ถ่ายภาพถ่ายภาพกับรถยุดเก๋า
* **สัปดาห์ที่ 5** : ถ่ายภาพนู้ดกับงู
* **สัปดาห์ที่ 6** : ถ่ายภาพกับนายแบบ
* **สัปดาห์ที่ 7** : ถ่ายภาพใต้น้ำ
* **สัปดาห์ที่ 8** : ถ่ายภาพบาป 7 ประการ และ ถ่ายภาพให้ มือถือโมโตโรล่า
* **สัปดาห์ที่ 9** : ถ่ายโฆษณาให้ แอลเวย์
* **สัปดาห์ที่ 11** : ถ่ายภาพโรงงาน หุ่นยนต์
* **สัปดาห์ที่ 12** : ถ่ายภาพริมชายหาด
* **สัปดาห์ที่ 13** : ถ่ายภาพแฟชุ่น ขาวดำ
* **รอบ 2 คนสุดท้าย** : เดินแบบในระดับมืออาชีพ

## คณะกรรมการ
* เฟอร์นันดา มอตต้า
* เอลิก้า พาโลมิโก
* คาร์รอส พาเซ็ตโต
* นามี่ วินบี

## อ้างอิง
เว็บไซต์อย่างเป็นทางการ 

หมวดหมู่:บราซิลเน็กซต์ท็อปโมเดล
สนามระยะไกล

### สนามระยะไกล(Farfield)
บริเวณสนามระยะไกล คือ บริเวณที่เราสนใจเพื่อทำการศึกษาเรื่องของสายอากาศ เพราะเป็นบริเวณที่ใช้จัดวางสายอากาศเพื่อทำการวัดแบบรูปการแผ่กระจายกำลังงานหรือทำการวัดคุณลักษณะต่างๆของสายอากาศ ในกรณีที่ความยาวของสายอากาศส่งและสายอากาศรับมีขนาดแตกต่างกัน จะต้องแทนค่า D ด้วยขนาดของสายอากาศที่มีความยาวสูงสุด เพื่อได้มั่นใจว่าเป็นบริเวณสนามระยะไกลที่ถูกต้อง
ริกกี มาร์ติเนซ

**ริกกี มาร์ติเนซ** (Ricky Martinez) (เกิดเมื่อ 1 ตุลาคม ค.ศ. 1978 ใน สาธารณรัฐโดมินิกัน) เป็นนักแสดงหนังโป๊ชาวโดมินิกัน เป็นที่รู้จักดีที่การแสดงความสามารถอมอวัยวะเพศตัวเองได้ และถึงแม้เขาจะอ้างว่าเขามีรสนิยมรักเพศตรงข้าม แต่เขาแสดงหนังโป๊เกย์มาหลายเรื่อง เช่น *BuckleRoos (Part 1)*, *Trunks*, และ *Anaconda*

## Awards
*2005 GayVN Award - Best Solo Performance - *BuckleRoos 1* (with Arpad Miklos)
*2005 Grabby Award - "Surprise" Award: Hottest Cum-Shots - *BuckleRoos 1* (with Arpad Miklos)
*2006 GayVN nomination - Best Actor — Foreign Release - *Decameron* 
*2008 GayVN nomination - Best Threesome - *Forced Entry* (with Rod Barry and Dean Monroe)

## อ้างอิง

หมวดหมู่:นักแสดงภาพยนตร์ลามกเกย์
หมวดหมู่:นักแสดงภาพยนตร์ลามกชาวโดมินิกัน
สนามรีแอคทีฟระยะใกล้

**สนามรีแอคทีฟระยะใกล้( Reactive-Near Field )** หมายถึง บริเวณสนามรีแอคทีฟระยะใกล้ เป็นสนามที่ล้อมรอบใกล้สายอากาศมากที่สุด หรือจุดที่กระจายสัญญาณได้รอบทิศทาง
ยกตัวอย่างเช่น *เมื่อเรายืนใกล้ลำโพงที่มีกำลังวัตต์มากๆ เราจะไม่สามารถแยกได้ว่าด้านไหนเป็นด้านหน้าลำโพง* และตรงบริเวณนี้จะมีสนามชนิดรีแอคทีฟเป็นส่วนใหญ่ ซึ่งบริเวณนี้จะมีระยะทางจากผิวของสายอากาศด้วย
ติอามัต

**ติอามัต** (  or  , ) เป็นมังกรเพศเมียตามความเชื่อของชาวบาบิโลนและเป็นปีศาจลับบูตามความเชื่อของชาวสุเมเรีย โดยตำนานของชาวบาบิโลนกล่าวว่าจักรวาลยุคแรกเริ่มมีแต่อับซู ติอามัตและมัมมูเท่านั้น ต่อมาติอามัตและอับซูได้ให้กำเนิดเทพเจ้าองค์แรกคือเทพลาห์มู จากนั้นจึงเกิดเทพเจ้าองค์อื่น ๆ ตามมา ต่อมามัมมูได้ยุยงให้เทพเจ้ารุ่นใหม่ที่ยังเยาว์ไปรบกวนอับซูและติอามัต ติอามัตจึงเตรียมทำสงครามกับเทพเจ้า เทพมาร์ดุกเป็นผู้ปราบติอามัตและได้แบ่งร่างของนางออกเป็นสองส่วน ส่วนหนึ่งสร้างเป็นสวรรค์ อีกส่วนเป็นพื้นดินและสร้างมนุษย์จากเลือดของดินกู สาวกของติอามัต

## อ้างอิง

* สมฤทธี บัวระมวล. ตำนานแห่งศาสนา ลัทธินิยมและความเชื่อปรัมปรา. กทม. คุ้มคำ. มปป. หน้า 148-150

## แหล่งข้อมูลอื่น
* Enuma Elish
* Enuma Elish, the Babylonian creation story

หมวดหมู่:เทพแห่งน้ำ
หมวดหมู่:เทพเจ้าเมโสโปเตเมีย
หมวดหมู่:มังกร
สุชาติ เหมือนแก้ว

**พลตำรวจโท สุชาติ เหมือนแก้ว** อดีตผู้บัญชาการตำรวจภูธรภาค 4 (ผบช.ภ.4)   เกิดเมื่อวันที่ 4 มกราคม พ.ศ. 2494 จบการศึกษาจากโรงเรียนนายร้อยตำรวจรุ่นที่ 26 รุ่นเดียวกับ พ.ต.ท.ทักษิณ ชินวัตร อดีตนายกรัฐมนตรี จบปริญญาโทรัฐศาสตรมหาบัณฑิตจากมหาวิทยาลัยธรรมศาสตร์ ปี พ.ศ. 2538 และนิติศาสตรมหาบัณฑิต มหาวิทยาลัยสุโขทัยธรรมาธิราช ปี พ.ศ. 2543 ผ่านการอบรมหลักสูตรโรงเรียนผู้บัญชาการรุ่นที่ 18 (ร.ร.ผบก) และวิทยาลัยป้องกันราชอาณาจักรรุ่นที่ 48 (วปอ 48)

## ประวัติ
รับราชการครั้งแรกเมื่อปี พ.ศ. 2516 ในกองบัญชาการตำรวจตระเวนชายแดน (ตชด.) จากนั้นได้ผ่านตำแหน่งสำคัญในกองปราบปรามกองบัญชาการตำรวจสอบสวนกลาง (บช.ก.) เป็นรองผู้บัญชาการตำรวจสอบสวนกลาง ในปี พ.ศ. 2547 และเป็นรองผู้บัญชาการตำรวจนครบาล (บช.น.) เมื่อเดือนพฤษภาคม พ.ศ. 2551

พล.ต.ท.สุชาติ ได้รับการคาดหมายว่าจะดำรงตำแหน่งเป็นผู้บัญชาการตำรวจสอบสวนกลางเป็นคนต่อไป  แต่เมื่อเกิดเหตุการณ์การชุมนุมของพันธมิตรประชาชนเพื่อประชาธิปไตย พ.ศ. 2551 ขึ้น ได้มีคำสั่งโยกย้าย พล.ต.ท.อัศวิน ขวัญเมือง ผบ.ช.น. ไปเป็นผู้ช่วยผู้บัญชาการตำรวจแห่งชาติ (ผบ.ตร.) และแต่งตั้งให้ พล.ต.ท.สุชาติ ขึ้นดำรงตำแหน่งแทนในวันที่ 1 ตุลาคม พ.ศ. 2551 ต่อมาในสมัยรัฐบาลนายอภิสิทธิ์ เวชชาชีวะ  จึงถูกย้ายไปเป็น ผู้บัญชาการตำรวจภูธรภาค 4 (ผบช.ภ.4)

จากนั้นในปลายเดือนตุลาคม พ.ศ. 2552 สำนักงานตำรวจแห่งชาติมีมติปลด พล.ต.ท.สุชาติออกมาจากราชการ เนื่องจากมีความผิดร้ายแรงจากเหตุการณ์การสลายการชุมนุมหน้าอาคารรัฐสภาของกลุ่มพันธมิตรประชาชนเพื่อประชาธิปไตย เมื่อวันที่ 7 ตุลาคม พ.ศ. 2551 จากการชี้มูลของคณะกรรมการป้องกันและปราบปรามการทุจริตแห่งชาติ  (ป.ป.ช.) ซึ่งในขณะนั้น พล.ต.ท.สุชาติ มีหน้าที่รับผิดชอบอยู่ด้วยการเป็น ผบ.ชน. ซึ่งในเรื่องนี้เจ้าตัวบอกว่าจะไม่ขออุทธรณ์

พล.ต.ท.สุชาติ เหมือนแก้ว มีชื่อเล่น ๆ ที่เพื่อนร่วมรุ่นเรียกว่า "ไอ้เบื๊อก" จึงกลายมาเป็นชื่อที่สื่อมวลชนเรียกว่า "บิ๊กเบื๊อก" หรือ "เดอะ เบื๊อก"

## เครื่องราชอิสริยาภรณ์

## อ้างอิง

## แหล่งข้อมูลอื่น
* พล.ต.ต.สุชาติ เหมือนแก้ว ขึ้นนั่งเก้าอี้ร้อน"ผบช.น."

หมวดหมู่:บุคคลที่ยังมีชีวิตอยู่
หมวดหมู่:ตำรวจชาวไทย
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ตำรวจตระเวนชายแดน
เพลงชาติอัฟกานิสถาน

ตลอดทั้งประวัติศาสตร์ ประเทศอัฟกานิสถานมีเพลงชาติหลายเพลง

## ประวัติ

### สดุดีพระมหากษัตริย์ (ค.ศ. 1926–1943)

นี่เป็นเพลงชาติแรกของประเทศ ซึ่งแต่งในช่วงที่ยังมีพระมหากษัตริย์ โดยมีแต่เสียงดนตรีและไม่มีเนื้อร้อง

### การสดุดีครั้งใหญ่ (กษัตริย์ผู้กล้าหาญและสูงส่งของเรา) (ค.ศ. 1943–1973)

นี่คือเพลงชาติที่สองของประเทศ ซึ่งแต่งในช่วงที่ยังมีพระมหากษัตริย์

### เพลงชาติสาธารณรัฐอัฟกานิสถาน (ค.ศ. 1973–1978)

### จงร้อน จงร้อนกว่า (ค.ศ. 1978–1992)

มีการใช้เพลงชาตินี้หลังก่อตั้งสาธารณรัฐประชาธิปไตยอัฟกานิสถานใน ค.ศ. 1978 เพลงชาตินี้ประพันธ์โดยสุลัยมาน ลาเยกในนามของรัฐบาลพรรคประชาธิปไตยประชาชนอัฟกานิสถาน (PDPA) ที่นำโดยนูร์ มูฮัมหมัด ตะรากี ผู้ตัดสินใจเปลี่ยนสัญลักษณ์แห่งชาติหลังรัฐประหารลัทธิมากซ์ใน ค.ศ. 1978 ประพันธ์โดยจะลีล ฆาฮ์ลานด์และเรียบเรียงโดยอุสตาดซาลิม ซัรมัด (Ustad Salim Sarmad) เพลงนี้รู้จักกันในอีกชื่อว่า "การัมชาฮ์ลาการัมชาฮ์" () ซึ่งเป็นส่วนเริ่มต้นของเพลง

### ป้อมปราการอิสลาม หัวใจแห่งเอเชีย (ค.ศ. 1992–1996, 2002–2006)

จาก ค.ศ. 1992 ถึง 2006 อัฟกานิสถานใช้เพลงสงครามของมุญาฮิดีนที่แต่งใน ค.ศ. 1919 โดยอุสตาดกอซิมเป็นเพลงชาติ ซึ่งมีอีกชื่อว่า "ป้อมปราการอิสลาม หัวใจแห่งเอเชีย" () ซึ่งเป็นบทเปิดของเพลง

ต่อมามีการนำเพลงนี้มาใช้ใหม่ในรัฐบาลช่วงเปลี่ยนผ่านอัฟกานิสถานใน ค.ศ. 2002 ซึ่งยังคงเป็นเพลงชาติสาธารณรัฐอิสลามอัฟกานิสถานใน ค.ศ. 2004 จนถึง ค.ศ. 2006

### ดะเดอะบาโตะราโนะโกร์ (ค.ศ. 1996–2001) (ค.ศ. 2021–ปัจจุบัน)

ในช่วงปลายคริสตทศวรรษ 1990 เอมิเรตอิสลามอัฟกานิสถานภายใต้การปกครองของตอลิบานยึดครองอัฟกานิสถานส่วนใหญ่และปกครองจนถึงปลาย ค.ศ. 2001 พวกเขาไม่มีร่างกฎหมายที่เจาะจงสัญลักษณ์ ซึ่งรวมไปถึงเพลงชาติและธง แต่มี*[[นะชีด]]*ที่ไม่มีดนตรีชื่อ*[[ดะเดอะบาโตะราโนะโกร์]]* () ถูกใช้ในสื่อและพิธีทางการ ทำหน้าที่เป็นเพลงชาติ *[[โดยพฤตินัย]]*

### เพลงชาติสาธารณรัฐอิสลามอัฟกานิสถาน (ค.ศ. 2006–2021)

**เพลงชาติ[[สาธารณรัฐอิสลามอัฟกานิสถาน]]** ( - *ซูรูเดมิลลี*,  - *Millī Surūd*;  ) ถูกนำมาใช้โดยโลยาจีร์กาในเดือนพฤษภาคม ค.ศ. 2006 

ตามมาตรา 20 ของรัฐธรรมนูญแห่งสาธารณรัฐอิสลามอัฟกานิสถาน "เพลงชาติอัฟกานิสถานมีเนื้อหาเป็นภาษาปาทานโดยเอ่ยถึงวลี "อัลลอฮ์ทรงยิ่งใหญ่" และชื่อบรรดาชนชาติต่าง ๆ ของอัฟกานิสถาน" เนื้อเพลงนี้ประพันธ์โดยอับดุลบารี จะฮานี และทำนองโดยชาวเยอรมันเชื้อสายอัฟกัน .

## อ้างอิง

## แหล่งข้อมูลอื่น

*
*1992 to 2006 Afghan national anthem
*1992 to 2006 Afghan national anthem

หมวดหมู่:เพลงชาติอัฟกัน
หมวดหมู่:สัญลักษณ์ประจำชาติอัฟกานิสถาน
อัฟกานิสถาน
หมวดหมู่:เพลงชาติในทวีปเอเชีย
วิญญูชน

**"วิญญูชน"** อาจหมายถึง

* วิญญูชน (กฎหมาย) (reasonable person หรือ person of ordinary prudence), บุคคลผู้รู้ผิดรู้ชอบตามปรกติ
* วิญญูชน (ศาสนาพุทธ), ผู้สามารถรู้ธรรมของพระพุทธเจ้าได้ เพราะฉลาดในการคิด คิดอย่างถูกวิธี ถูกระบบ พิจารณาไตร่ตรองรอบคอบ แล้วสามารถแยกแยะผิดถูก ชั่วดี ควรไม่ควร เหมาะไม่เหมาะเป็นต้นได้อย่างถูกต้องแจ่มแจ้ง
* วิญญูชน (สำนักพิมพ์), ชื่อสำนักพิมพ์ไทยที่มักผลิตสิ่งพิมพ์ทางกฎหมาย
ลิมบานออัสเตรอ

**ลิมบานอสเตรอ** (, แปลว่า ภาษาของเรา) เป็นชื่อเพลงชาติของสาธารณรัฐมอลโดวามาตั้งแต่ปี พ.ศ. 2537 โดยก่อนหน้านั้นไม่นานมอลโดวาเคยใช้เพลง เด็ชเตอัปเตอ-เต โรมือเน! (แปลว่า ติ่นเถิดชาวโรมาเนีย) ซึ่งเพลงชาติของประเทศโรมาเนียเป็นเพลงชาติของตนเองด้วย แม้ว่ามอลโดวากับโรมาเนียยังคงอยู่ คนที่ประพันธ์ในหนังสืออ้างอิงว่าได้มีการอต่งตั้งประเทศมอลโดวาและโรมาเนีย คนที่กล่าวอ้างอิงได้ถูกทำไปใช้เป็นเพลงชาติโรมาเนีย ได้เขียนว่าตอนหนึ่งว่า "Sleep fo death"

เนื้อร้องของเพลงลิมบานอสเตรอเดิมเป็นบทกวีซึ่งประพันธ์โดย อเล็กเซย์ มาเตวิช (Alexei Mateevici, 1888-1917) ทำนองโดย อเล็กซานดรู คริสเทีย (Alexandru Cristea, 1890-1942) บทกวีต้นฉบับมีเนื้อหารวม 12 บท แต่มีการนำมาใช้เป็นเนื้อร้องเพลงชาติเพียง 5 บท ซึ่งในบทความนี้ได้แสดงเป็นอักษรพิมพ์ตัวหนาไว้

## เนื้อร้อง

## แหล่งข้อมูลอื่น
* เว็บไซต์รัฐบาลแห่งสาธารณรัฐมอลโดวา 
* เว็บไซต์ทำเนียบประธานาธิบดีแห่งสาธารณรัฐมอลโดวา 

หมวดหมู่:สัญลักษณ์ของประเทศมอลโดวา
มอลโดวา
เป็ดง่อย

**เป็ดง่อย** () หมายถึง บุคคลที่ได้รับเลือกตั้งให้ดำรงตำแหน่งใด ๆ และกำลังจะหมดวาระดำรงตำแหน่งนั้นแล้ว โดยเฉพาะอย่างยิ่ง มีผู้ได้รับเลือกตั้งจ่อเข้ารับตำแหน่งแทนอยู่แล้ว อย่างไรก็ดี คำนี้อาจใช้ได้แก่ผู้ดำรงตำแหน่งที่มิได้มาจากการเลือกตั้งด้วยก็ได้ ที่ว่า “ง่อย” นั้นหมายความว่า พอใกล้จะหมดหน้าที่บุคคลเช่นว่าก็มักเกิดความรู้สึกเบื่อหน่าย เกียจคร้าน อยากออกไปเร็ว ๆ หรือไว้ค่อยให้คนใหม่รับไปทำต่อ เป็นต้น ก็จะปฏิบัติหน้าที่ด้วยความเฉื่อยชาหรือปล่อยละไปเลยก็มี เปรียบเหมือนเป็น “ง่อย” กะทันหัน อาการเช่นนี้จะเกิดขึ้นได้หากบุคคลดังกล่าวจะไม่กลับมาดำรงตำแหน่งนั้นอีกวาระหนึ่งต่อเนื่องกับวาระก่อนหน้า จำต้องดำรงตำแหน่งนั้นต่อไปจนกว่าจะหมดวาระแต่ตำแหน่งนั้นจะไม่มีอีกแล้วเมื่อเขาหมดวาระลง ไม่มีการต่อวาระให้บุคคลนั้น หรือแพ้การเลือกตั้งครั้งใหม่สำหรับตำแหน่งที่ตนยังดำรงอยู่ในขณะนั้น เป็นต้น

บุคคลที่ได้รับการขนานนามว่าเป็น “เป็ดง่อย” มักมีอำนาจหรืออิทธิพลน้อย และคนอื่น ๆ ก็ไม่ใคร่จะคบค้าสมาคมด้วย แต่น่าแปลกที่ว่า “เป็ดง่อย” นี้มักจะได้อยู่ในตำแหน่งที่ไม่ต้องเผชิญผลกระทบจากกระทำของตนมากนัก ซึ่งส่งผลให้บรรดาเป็ดง่อยมีอิสระในการตัดสินใจหรือบริหารอำนาจในกิจการไม่สลักสำคัญ เช่น การออกคำสั่งในวินาทีสุดท้ายของประธานาธิบดีแห่งสหรัฐอเมริกา

คำนี้มิได้หมายความว่า ผู้ดำรงตำแหน่งใด ๆ เกิดอาการเหมือน “เป็นง่อย” โดยสาเหตุทั่ว ๆ ไป อย่างที่ใช้กันผิดในสื่อมวลชนของไทย เป็นต้นว่า “...รัฐบาลอยู่ในสภาพ*เป็ดง่อย*บริหารประเทศไม่ได้ แม้แต่ทำเนียบก็ยังเข้าไม่ได้ [เพราะไม่สามารถดำเนินการใด ๆ ได้อีกอันเนื่องมาจากวิกฤติการณ์ทางการเมืองในขณะนั้น]...” เพราะหมายความถึงสาเหตุและสภาพเฉพาะเจาะจงดังข้างต้น

## ที่มาของคำ
ที่มาของคำ “เป็ดง่อย” นี้ยังไม่แน่ชัดทีเดียว และคงถกเถียงกันอยู่ อย่างไรก็ดี ว่ากันตามต้นตอของคำนี้แล้ว หมายถึง เป็ดตัวที่แตกฝูงหรือตามฝูงไม่ทัน ทำให้ตกเป็นเป้าหมายของผู้ต้องการล่ามันเป็นภักษาหาร

บ้างก็ว่าคำนี้เกิดขึ้นในสมัยเจมส์ บูคานัน (James Buchanan) เป็นประธานาธิบดีสหรัฐอเมริกา โดยเจมส์เกิดปฏิบัติหน้าที่ด้วยความเฉื่อยชาไม่กระปรี้กระเปร่าในช่วงสุดท้ายก่อนจะหมดวาระดำรงตำแหน่งลง ไม่แยแสกระทั่งการประกาศแยกตัวจากอเมริกาของบรรดารัฐทางใต้ และบ้างก็ว่าเกิดในสมัยโกรเวอร์ คลิฟแลนด์ (Grover Cleveland) เป็นประธานาธิบดีสหรัฐอเมริกา

นอกจากนี้ ยังมีคนเชื่อกันว่า คำ “เป็ดง่อย” นี้เกิดขึ้นในพุทธศตวรรษที่ 23 ที่ตลาดหลักทรัพย์กรุงลอนดอน โดยหมายถึงนายหน้าที่ทำทีเป็นเหมือนคนง่อยเพื่ออ้อยอิ่งไม่ยอมชำระหนี้ของตนเอง 

อย่างไรก็ดี คำ “เป็ดง่อย” นี้ได้รับการกล่าวถึงครั้งแรกในจดหมายของเอิร์ลโฮเรซ วาลโพล (Horace Walpole) นักประวัติศาสตร์ชาวอังกฤษ ที่มีไปถึงเซอร์โฮเรซ แมนน์ (Horace Mann) ใน พ.ศ. 2304 ความว่า “ท่านทราบหรือไม่ว่า วัวกระทิง หมีป่า และเป็ดง่อย คือสิ่งไร”

## อ้างอิง

หมวดหมู่:คำศัพท์การเมือง
โลบหลัก

**โลบหลัก** (major lobe หรือ main lobe) คือโลบที่สัญญาณแพร่กระจายออกมา  โดยการแพร่กระจายของสัญญาณในอุดมคติของโลบหลักคือ ไม่มีการสูญเสียใด ๆ ทั้งสิ้นกล่าวคือ เมื่อโลบหลักแพร่กระจายสัญญาณออกไปในทิศทางที่มีการแพร่กระจายมากที่สุด  โดยจะมีโลบรอง โลบข้าง และโลบหลังเป็นส่วนประกอบและโลบหลักนี้อาจมีมากกว่าหนึ่งโลบได้ในสายอากาศบางประเภท

หมวดหมู่:เสาสัญญาณ
หมวดหมู่:การกระจายคลื่นวิทยุ